stanford-oval/wikipedia huggingface dataset:
אגם דורני

| --- | --- |

 מידע כללי
 סוג:  מרכז חתירה 
 מידע נוסף
 מדינות באגן הניקוז:  הממלכה המאוחדת 
 קואורדינטות:  51°29′36″N 0°39′56″W﻿ / ﻿51.493333333333°N 0.66555555555556°W﻿ / 51.493333333333; -0.66555555555556
  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי אגם דורני(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי אגם דורני
 
קו ההזנקה
אגם דורני (באנגלית: Dorney Lake) הוא אגם מלאכותי שנבנה למטרת קיום מרוצי חתירה. האגם נמצא בסמוך לכפר דורני שבבקינגהאמשייר, שבאנגליה. האגם נמצא בסמוך לבית הספר התיכון הפרטי איטון, והותאם למטרתו וממומן על ידי בית הספר בעלות של 17 מיליון ליש"ט.
אורכו של האגם 2,000 מטרים, ובו 8 מסלולי חתירה שרוחבו של כל אחד 13.5 מטרים. עומק המים המינימלי הוא 3.5 מטרים. באגם מסלול נפרד שנועד להעברת הסירות מנקודת הסיום לנקודת ההתחלה. אי מפריד מסלול זה ממסלולי המרוצים.
באגם נערכו תחרויות גביע העולם בחתירה בשנת 2005, ואליפות העולם בחתירה בשנת 2006.
אולימפיאדת לונדון

האגם שימש כאתר תחרויות החתירה והקאנו/קיאק באולימפיאדת לונדון שנערכה בשנת 2012 (תחרויות הקאנו והקיאק במים גועשים נערכו במרכז החתירה במים סוערים עמק לי שבהרטפורדשייר). לצורך התאמת האגם למשחקים האולימפיים נבנו במקום כ-20,000 מקומות ישיבה זמניים לצופים.
אאוג'ן דוגה

| --- | --- |

צילום מ-2014
 לידה:  1 במרץ 1937 (בן 87) מוקרה, מולדובה 
 מוקד פעילות:  מולדובה, ברית המועצות, רוסיה 
 סוגה:  אופרה, שיר, קנטטה, רומנסה, בלט, קטע כלי 
 שפה מועדפת:  רומנית, רוסית, צרפתית 
 פרסים והוקרה:  פרס ברית המועצות (1986)  עיטור ההצטיינות למען המולדת דרגה רביעית (2008)  עיטור הרפובליקה (1997)  אמן העם של ברית המועצות (1987)  מדליית מיכאי אמינסקו  Moldavian SSR State Prize  עיטור אלכסנדר נבסקי  מסדר "הקהילייה"  מסדר דנאקר  העיטור הלאומי לשירות נאמן  אמן העם של הרפובליקה הסובייטית הסוציאליסטיית המולדובית  עיטור הכוכב של רומניה  אובציה 
 www.dogamusic.com
 פרופיל ב-IMDb
 
אֶאוּגֶ'ן דוֹגַה (ברומנית: Eugen Doga; נולד ב-1 במרץ 1937) הוא מלחין מולדובני.
חייו > נעורים ולימודים

דוגה נולד בכפר מוקרה במחוז רבניצה במולדובה, כשזו הייתה תחת שלטון ברית המועצות. ילדותו עברה עליו בתקופה של תהפוכות היסטוריות - מלחמת העולם השנייה, דיכוי, רעב, עוני, עבודת פרך. לאחר שבע שנות לימודים יצא דוגה עם חבריו לקישינב להירשם לבית הספר למוזיקה, שעליו נודע לו מהאזנה לרדיו תוצרת-בית. על אף העדר הכשרה מוזיקלית קודמת, התקבל לבית הספר והודות לכישרונו הטבעי ולשקידה, הצליח להשלים את החסר, למד קריאת תווים ונגינה בצ'לו. מורו לצ'לו, פבלו ג'ובאני בצ'יני, הציב לו מודל חיובי, שהשפיע רבות על התפתחותו העתידית כמלחין וכאדם.
חייו > קריירה

אאוג'ן דוגה הוא מלחין פורה ומגוון, המחבר מוזיקה בסוגות וסגנונות שונים. בין יצירותיו שלושה בלטים, אופרה, יותר מ-100 יצירות אינסטרומנטליות וכוראליות - סימפוניות, רקוויאם, מוזיקה כנסייתית ומוזיקה קאמרית, וכן מוזיקה ל-13 מחזות, תסכיתי רדיו, יותר מ-200 סרטים, כ-260 שירים ורומנסות, כ-70 ואלסים; כמו כן חיבר יצירות לילדים ואת המוזיקה לטקסי הפתיחה והנעילה של המשחקים האולימפיים של 1980 במוסקבה.. בשנת 1975 הוא הלחין מוזיקה לסרט סובייטי פופולרי תבור הולך לגן עדן ובשנת 2009 לסרט קרומוב.
במולדובה, הוכרזו השנים 2007 ו-2017 (כשהמלחין חגג את ימי הולדתו ה-70 וה-80) כשנת אאוג'ן דוגה. המדרחוב הראשי בקישינב נקרא על שמו.
הארגון העולמי לקניין רוחני (ז'נבה) העניק לו תעודה מיוחדת בשנת 2007, כהוקרה להישגיו הבולטים בתחום המוזיקה.
משפחתו

משנת 1962 נשוי דוגה לנטליה אלכסנדרובה. לבני הזוג נולדה בת, ויוריקה, בשנת 1966.
הערות שוליים

↑  Composer Eugen Doga, who wrote publicly to your favorite music, celebrates anniversary. Композитор Евгений Дога, сочинивший всенародно любимую музыку, отмечает юбилей. Channel One Russia.  Первый канал
↑  Strada pietonală din Chișinău va purta numele lui Eugen Doga, Radio Chișinău (ב־)
↑  Certificate Wipo Creativity avard ‏  19 באוגוסט 2014
| --- | --- |
בקרת זהויות :  NLI: 987007417493305171  BIBSYS: 5001644  BNE: XX1731606  CANTIC: a11956811  GND: 119084619  ISNI: 0000 0000 8015 2063  LCCN: n97009857  LNB: 000043723  MusicBrainz: 0e961d8e-2f3e-4401-95fd-295b9647ba59  NKC: pna2005261973  SUDOC: 193274167  VIAF: 15572078   WorldCat (עם VIAF): 15572078
Social Forces

| --- | --- |
 מו"ל:  הוצאת אוניברסיטת אוקספורד 
 תאריכי הופעה:  1922–הווה (כ־102 שנים) 
 שפה:  אנגלית 
 מדינה:  הממלכה המאוחדת 
 ISSN:  0037-7732, 1534-7605
 sf.oxfordjournals.org
 
Social Forces (לשעבר The Journal of Social Forces) הוא כתב עת אקדמי רבעוני למדעי החברה המפורסם על ידי הוצאת אוניברסיטת אוקספורד עבור המחלקה לסוציולוגיה באוניברסיטת צפון קרולינה בצ'פל היל. הוא מתרכז בסוציולוגיה אך יש לו גם גישה רב-תחומית, המפרסם עבודות מתחומי הפסיכולוגיה החברתית, האנתרופולוגיה, מדעי המדינה, ההיסטוריה והכלכלה. כל גיליון כולל בין 20 ל-25 מאמרים. בנוסף, כתב העת מפרסם גם ביקורות ספרים.
Social Forces (כוחות חברתיים) הוקמה על ידי הווארד וו. אודום (אנ') בשנת 1922 בתור The Journal of Social Forces. השם שונה מהר יחסית; מאז 1925 (כרך 4), הוא יצא לאור בשם Social Forces. הוצאת אוניברסיטת אוקספורד השתלטה על פרסום כתב העת מהוצאת אוניברסיטת קרוליינה הצפונית ב-2011.
כתב עת זה נערך על ידי Arne L. Kalleberg (אוניברסיטת קרוליינה הצפונית בצ'אפל היל).
Zendaya

Zendaya הוא אלבום הבכורה של הזמרת והשחקנית האמריקאית זנדאיה, יצא לאור ב-17 בספטמבר 2013 על ידי הוליווד רקורדס. לאחר ששיחקה בסדרה של ערוץ דיסני, שייק, זנדאיה חתמה על חוזה הקלטות עם הוליווד רקורדס, במסגרתו החלה להקליט את אלבום הבכורה שלה בסוף שנת 2012. האלבום מורכב מ-12 שירים; מבחינה מוזיקלית, האלבום הוא אלבום אלקטרופופ המשלב פופ אורבני, R&B ודאבסטפ. מבחינה לירית, האלבום דן בנושאים של שברון לב ואהבה.
עם יציאתו הוא זכה לביקורות חיוביות כלליות ממבקרי מוזיקה, ששיבחו את הפקת האלבום. מבחינה מסחרית, האלבום הגיע למקום ה-51 במצעד הבילבורד 200, ומכר ב-7,000 עותקים בשבוע הראשון שלו. הסינגל המוביל של האלבום "Replay" יצא לאור ב-16 ביולי 2013, והקליפ שלו שודר לראשונה ב-15 באוגוסט 2013, בVEVO ובערוץ דיסני. הסינגל הפך לשיר המצליח ביותר של זנדאיה באותה תקופה, והגיע ל-40 המקומות המובילים בארצות הברית וניו זילנד. כדי להמשיך ולקדם את האלבום, זנדאיה הופיעה במגוון תוכניות טלוויזיה ויצאה לסיבוב הופעות בצפון אמריקה בשם, "Swag It Out Tour".
רקע

לאחר שהחלה את הקריירה שלה כשחקנית, שיחקה בתוכניות כמו שייק, היא החלה להופיע בשירי פסקול והוציאה את הסינגלים "Watch Me" ו-"Something To Dance For", הודיעה זנדאיה שחתמה על חוזה הקלטות. ב-8 באוגוסט 2012, זנדאיה הודיעה שהיא חתמה על חוזה הקלטות עם חברת הוליווד רקורדס, דרך חשבון הטוויטר הרשמי שלה. במאי 2013, דווח שאלבום הבכורה של קולמן ייצא בסתיו 2013 והסינגל המוביל של האלבום יצא ביוני.
מוזיקה וליריקה

אני סוג של יוצרת מוזיקה משלי ואני סוג של יוצר תחום משלי, כיוון משלי כאמנית. אני רוצה לעשות פופ קצבי, זה לא בהכרח שיר הפופ הממוצע שלך. יש לו איזשהו קצה אורבני, איזשהו גוונים יותר היפ-הופיים, שמקפיצים אותו ועושים משהו קצת שונה כך שזו לא רק מוזיקת הפופ הסטריאוטיפית שאתה מכיר.
המקור באנגלית
I'm kind of creating my own music and I'm kind of creating my own zone, my own lane as an artist. I want to do rhythmic pop, it's not necessarily your average pop song. It has some kind of urban edge, some kind of more hip-hop-ish tones to it that kind of edge it up and do something a little different so it's not just your stereotypical pop music.
האלבום מורכב מ-12 רצועות. האלבום מורכב בעיקר מאלקטרופופ אורבני, עם מרכיבים מוזיקליים של פופ, R&B ודאבסטפ. התוכן הלירי של האלבום מתמודד עם סוגיות של אהבה ושברון לב.
הרצועה הפותחת של האלבום והסינגל המוביל "Replay" הוא שיר אלקטרו-R&B עם השפעות של גליץ' ודאבסטפ. השיר הבא "Fireflies" הוא שילוב של ז'אנרים של פופ ו-R&B.
"Scared" הוא שיר פופ קצבי שמדבר על "ניסיון להציל מערכת יחסים כי היא מפחדת להיות לבד". "Scared" תואר על ידי זנדאיה כ"סוג של קניה וסט". "Love You Forever" הוא שיר בקצב של "שנות ה-90" שהושווה לשיריה של הזמרת אליה. מבחינה לירית השיר דן בהתאהבות של זנדאיה על רחבת הריקודים.
קידום

ב-19 בספטמבר 2013, זנדאיה ערכה את ההופעה הראשונה שלה במופע של אלן דג'נרס, בו שרה את הסינגל המוביל של האלבום. ב-29 באוקטובר הייתה זנדאיה האמנית החדשה של החודש בטודיי שואו, שם ביצעה גרסה אקוסטית של "Replay". ב-29 בנובמבר היא ביצעה את "Replay" במופע 106 & Park של ערוץ BET. בתחילת 2012 יצאה זנדאיה למסע הופעות בצפון אמריקה בשם, "Swag It Out Tour", במטרה לקדם את אלבום הבכורה שלה ואת פסקול הסדרה שייק. סיבוב ההופעות החל ב-5 באוגוסט 2012 באוקלנד והסתיים ב-17 בדצמבר 2013. סיבוב ההופעות כלל שני לגים באמריקה וקנדה עם 21 הופעות בסך הכל.
קידום > סינגלים

"Replay" יצא כסינגל המוביל של האלבום ב-16 ביולי 2013. השיר זכה לביקורות חיוביות של מבקרים. "Replay" זכה להצלחה מתונה בארצות הברית, שם הופיע לראשונה במקום ה-77 במצעד הבילבורד הוט 100 והגיע למקום 40, מה שהפך את Replay ללהיט הראשון שלה במדינה. השיר גם הופיע במצעד הניו זילנדי והגיע למקום 18. עם זאת, הגיע השיר למקום 8 באוסטרליה. גרסת רמיקס של "My Baby", בהשתתפות הראפרים האמריקאים טיי דולה סיין, Iamsu ובובי ברקינס, יצא כסינגל. לשתי הגרסאות היה קליפ.
רשימת רצועות

| Zendaya> מס' | Zendaya> שם | Zendaya> כותב(ים) | Zendaya> מפיק(ים) | Zendaya> משך | Zendaya>  | Zendaya>  | Zendaya>  | Zendaya>  | Zendaya>  |
| --- | --- | --- | --- | --- | --- | --- | --- | --- | --- |
| 1. | Replay  | זנדאיה קולמן, מיק שולץ, פול "פאמוס" שלטון, טיפאני פרד | מיק שולץ, פרד, אג'אי ג'קסון, שלטון | 3:29 |  |  |  |  |  |
| 2. | Fireflies  | הרמוני סמואלס, דון ריצ'רד, אנדרו "דרוסקי" סקוט | הרמוני, כרמן ריס | 4:13 |  |  |  |  |  |
| 3. | Butterflies  | ג'ייסון אביגן, סם ווטרס, ג'ורדן ג'ונסון, מרקוס לומקס, סטפן ג'ונסון | אביגן, המונסטרס & סטריינג'רז, לומקס, ס. ג'ונסון, ווטרס | 3:47 |  |  |  |  |  |
| 4. | Putcha Body Down  | ג'ונאס ג'ברג, מרלין "הוקמן" בונדס, סי ג'יי הולנד | ג'ברג | 3:19 |  |  |  |  |  |
| 5. | Heaven Lost an Angel  | קולמן, לומקס, קלרנס קופי, ג. ג'ונסון, ס. ג'ונסון | המונסטרס & סטריינג'רז, לומקס, ס. ג'ונסון | 3:11 |  |  |  |  |  |
| 6. | Cry for Love  | ג'יימס רוסטון, כריס "פליקט" אפארי | פליקט | 3:48 |  |  |  |  |  |
| 7. | Only When You're Close  | קולמן, לומקס, ג. ג'ונסון, אוטום רו, קופי, ס. ג'ונסון | המונסטרס & סטריינג'רז, לומקס, ס. ג'ונסון | 3:44 |  |  |  |  |  |
| 8. | Bottle You Up  | ליבי פרנק, אביגן, מיטש אלן | דה סוספקס, דן בוק | 3:38 |  |  |  |  |  |
| 9. | Scared  | רונלד ג'קסון, פרד, רוברט אלן, שלטון | ג'וקבוקס | 2:57 |  |  |  |  |  |
| 10. | Love You Forever  | קולמן, ניק ג'ונאס, שלטון, פרד, מרקוס קינסי | ג'ונאס, שלטון | 4:07 |  |  |  |  |  |
| 11. | My Baby  | קולמן, ניקולס באלדינג, בובי ברקינס | בראקינס, ניק נאק | 3:07 |  |  |  |  |  |
| Zendaya — מהדורת טארגט (רצועת בונוס)> מס' | Zendaya — מהדורת טארגט (רצועת בונוס)> שם | Zendaya — מהדורת טארגט (רצועת בונוס)> כותב(ים) | Zendaya — מהדורת טארגט (רצועת בונוס)> מפיק(ים) | Zendaya — מהדורת טארגט (רצועת בונוס)> משך | Zendaya — מהדורת טארגט (רצועת בונוס)>  | Zendaya — מהדורת טארגט (רצועת בונוס)>  | Zendaya — מהדורת טארגט (רצועת בונוס)>  | Zendaya — מהדורת טארגט (רצועת בונוס)>  | Zendaya — מהדורת טארגט (רצועת בונוס)>  |
| --- | --- | --- | --- | --- | --- | --- | --- | --- | --- |
| 12. | Parachute  | קולמן, שלטון, פייר הית', ניק גרוס, מייק ריילי, אנתוני ואסקז, קימברלי דופסון | The STRZ, אנימל | 3:10 |  |  |  |  |  |
| משך כולל: | משך כולל: | משך כולל: | משך כולל: | 42:30 |  |  |  |  |  |
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |
| --- | --- | --- |
|  ארצות הברית | בילבורד 200 | 51 |
הערות שוליים

↑  בובי ברקינס (בפועל), מיק שולץ, הרמוני סמואלס, ג'ונאס ג'ברג, הסוספקס, ג'וקבוקס, המונסטרס & סטריינג'רז, ניק ג'ונאס, ניק נאק
↑  "Zendaya Coleman Signs Recording Contract with Hollywood Records". Teen.com. 2012-08-08.
↑  "Zendaya Coleman Announces Debut Album and Talks Release Date". j-14. 2012-05-27.
1 2 3 4  "Zendaya: Four Tracks You Have To Hear". MTV News.
↑  "Album Review: Zendaya – 'Zendaya'". אורכב מ-המקור ב-31 במאי 2014. נבדק ב-30 במאי 2014. {{cite web}}:  (עזרה)
↑  Stern, Bradley (12 ביולי 2013). "Zendaya, "Replay": Disney's Newest Pop Princess Arrives With An Amazing Debut Single". MuuMuse. MuuMuse. נבדק ב-28 באוגוסט 2013. {{cite web}}:  (עזרה)
↑  Donovan (13 ביולי 2012). "Zendaya's Surprisingly Wicked Debut Single 'Replay'". Homorazzi. Homorazzi. נבדק ב-28 באוגוסט 2013. {{cite web}}:  (עזרה)
↑  Sager, Jessica (13 ביולי 2013). "ZENDAYA, 'REPLAY' – SONG REVIEW". PopCrush. Townsquare Media. נבדק ב-28 באוגוסט 2013. {{cite web}}:  (עזרה)
↑  "Zendaya Performs "Replay" On 'Ellen': Watch". Music News, Reviews, and Gossip on Idolator.com.
↑  "THE TODAY SHOW: Elvis' 'Artist of the Month' Zendaya [WATCH] – Elvis Duran and the Morning Show". Elvis Duran and the Morning Show.
↑  "Get Down With Zendaya". BET.com. 19 בפברואר 2014. {{cite web}}:  (עזרה)
↑  iTunes – Music – Replay – Single by Zendaya (אורכב 22.09.2013 בארכיון Wayback Machine)
↑  "Zendaya, 'Replay' – Song Review". PopCrush.
↑  Zendaya, Billboard
| --- | --- |
בקרת זהויות :  MusicBrainz release group: 9434f97e-f83c-4cec-ac5b-cb7fba0c369a
אבו חוד'יפה בן עותבה

| --- | --- |

 לידה:  581 מכה, ערב הסעודית 
 פטירה:  633 (בגיל 52 בערך) Al-Yamama, ערב הסעודית 
 השקפה דתית:  אסלאם 
 בן או בת זוג:  סהלה בנת סהיל 
 
אבו חוד'יפה אבן עותבה אבן רביע (בערבית: أبو حذيفة بن عتبة; תעתיק מדויק: אבו חד'יפה בן עתבה) היה אחד מהצחאבה של הנביא מוחמד.
הוא היה הבן של עותבה אבן רביע (אנ'), אחד ממנהיגי שבט בני עבד שמס. הוא התחתן עם סהלה בנת סהיל.
היה אחיהם של וואליד אבן עותבה והינד בנת עותבה (אשתו של אבו סופיאן).
הערות שוליים

↑  Islamic Media (2017-04-19), Lives of the Sahaba (Abu Hudhayfah ibn Utbah & 'Amr ibn Umm-Maktoom) - Lecture 8, נבדק ב-2018-09-06
| --- | --- |
בקרת זהויות :  VIAF: 95677060   WorldCat (עם VIAF): 95677060 
ערך זה הוא קצרמרבנושא אסלאם. אתם מוזמנים לתרום לוויקיפדיה ו.
אאותריה

| אאותריה |
| --- | --- |
  זלמבדלסטס
מיון מדעי
ממלכה:: בעלי חיים
מערכה:: מיתרניים
קבוצה:: אאותריה
על־מחלקה:: בעלי ארבע רגליים
מחלקה:: יונקים
שם מדעי
 Eutheria ‏האקסלי, 1880

אאותריה (שם מדעי: Eutheria) היא קבוצה גדולה ממחלקת היונקים הכוללים כיום רק את השלייניים. משמעות שמם מיוונית הוא: "חיות ישרות" או "חיות אמיתיות", עקב המכלול הרב שלהם ביונקים כיום. הם קרובים לקבוצת המטאתריה, ממנה התפתחו יונקי הכיס מתוך הקבוצה תריה והופרדו ממנה החל מסוף היורה או מתחילת הקרטיקון לפני 161 מיליון שנה או 125 מיליון שנה. הראשון מבני הקבוצה היה ככל הנראה הסוג ג'ורמאיה (Juramaia) מסין. הם נפוצו לאורך כל היבשות והם היונקים היחידים החיים באירופה, אפריקה ומרבית אסיה. באמריקה הצפונית הם חיים לצד המין אופוסום וירג'יניה.
בני קבוצה זו הם בעלי מספר תכונות מאפיינות כדוגמת חוסר העצם האפיפובית (אנ') ליד האגן (מה שאיפשר לנקבות להרחיב את בטנם בהריון), מבנה הקרסוליים, מבנה הלסתות ובעיקר הרחם והשלייה שפיתחו הנקבות כדי להכיל את העובר בבטנם עד שהוא מוכן לצאת לעולם. דבר זה עוזר ליונקים אלה להרות לזמן ארוך יותר וכך למנוע מצאצאם להיטרף או להיפגע בדרך אחרת כאשר הוא עדין ביותר. עם זאת הדבר גורם לקשיים עבור הנקבות היולדות.
מינים אלה שרדו החל מהתפתחותם לאורך הקרטיקון ועד הכחדת הקרטיקון ועד הפלאוגן והאאוקן. לאחר מכן החלו להיעלם כשקבוצה אחת הצליחה לשרוד עד היום - השלייניים.
מיון טקסונומי

סוג ללא מקור Acristatherium - נכחד
סוג Bobolestes - נכחד
סוג Montanalestes - נכחד
סוג Murtoilestes - נכחד
סוג Prokennalestes? - נכחד
סוג Protungulatum - נכחד
סוג Deltatherium - נכחד
סוג Endotherium - נכחד
סוג יורמאיה (Juramaia) - נכחד
משפחה Adapisoriculidae - נכחדה
משפחה Zalambdalestidae - נכחדה. בה הזלמבדלסטס
משפחה Zhelestidae - נכחדה
משפחה Didymoconidae - נכחדה
סדרה לפטידקטידה (Leptictida) - נכחדה. בה הלפטיקטידיום
סדרה Asioryctitheria - נכחדה
סדרה כימולסטיים (Cimolesta) - נכחדה
אינפרא-מחלקה שיליניים (Placentalia)
קבוצה: אטלנטוגנטה (Atlantogenata)
על-סדרה: דלשינאים (Xenarthra): שיליניים ממוצא נאוטרופי
על-סדרה: אפרותריה (Afrotheria): שיליניים ממוצא אפרוטרופי
קבוצה: בוראואאותריה (Boreoeutheria)
על-סדרה: אאוארכונטוגליריים (Euarchontoglires)
על-סדרה: לאוראסייתריה (Laurasiatheria): שיליניים ממוצא לאוראסייתי
גלריה

ג'ורמאיה (Juramaia)
מאובן לפטיקטידיום
טיטאנואידס
תחש נהרות קריבי
ארמדיל טאטו
ארנבון מצוי
שימפנזה מצוי
ברדלס
אייל צפון
קטלן
Jagged Little Pill (מחזמר)

| --- | --- |

 מילות השירים:  אלאניס מוריסט 
 מבוסס על:  Jagged Little Pill מאת אלאניס מוריסט
 מוזיקה:  אלאניס מוריסט, גלן בלרד 
 מדינה:  ארצות הברית
 סוגה:  מחזמר להיטים
 שפה:  אנגלית
 פרסים:  פרס טוני, פרס גראמי, פרס דרמה דסק, פרס מעגל המבקרים החיצוניים
 
Jagged Little Pill הוא מחזמר להיטים עם תסריט מאת דיאבלו קודי, מילים לשירים מאת אלאניס מוריסט, לחן מאת מוריסט וגלן באלארד ולחן נוסף מאת מייקל פארל וגאי סיגסוורת'. המחזמר מבוסס על אלבום בעל אותו שם מאת מוריסט משנת 1995. הצגת הבכורה של המחזמר התקיימה בתיאטרון הרפרטוארי האמריקני בקיימברידג', מסצ'וסטס ב-5 במאי 2018 בבימויה של דיאן פאולוס.
המחזמר החל בהצגות מקדימות בתיאטרון ברודהארסט, ברודוויי ב-3 בנובמבר 2019 וערב הפתיחה התקיים ב-5 בדצמבר באותה שנה. ההפקה נסגרה ב-17 בדצמבר 2021. בטקס פרסי הטוני ה-74 המחזמר זכה בשני פרסים מתוך 15 המועמדויות בהן היה מועמד. המחזמר זכה גם בפרס גראמי לאלבום המחזמר הטוב ביותר.
רקע

בנובמבר 2013 נחשף כי האלבום Jagged Little Pill מאת אלאניס מוריסט עובר עיבוד בימתי, כאשר המלחין טום קיט אחראי על העיבודים והתזמור. במאי 2017 הוכרז שהופעת הבכורה העולמית של המחזמר תתקיים במאי 2018, 23 שנים לאחר יציאת האלבום. קריאה של המחזמר התקיימה בשנת 2017, בהשתתפות אידינה מנזל, קארי מנולקוס, אדם קפלן, לורן פאטן, נורה של, וישאל וידיה וליבי ווינטרס. ביצוע ראשון של שירים מהמופע התקיים ב-5 במרץ 2018, בגאלה של תיאטרון הרפרטואר האמריקאי.
המופע מכיל תסריט מאת דיאבלו קודי, בימוי מאת דיאן פאולוס, כוראוגרפיה מאת סידי לארבי צ'רקאוי, עיצוב במה מאת ריקרדו הרננדז, עיצוב תלבושות מאת אמילי רבהולץ, עיצוב תאורה מאת ג'סטין טאונסנד, עיצוב וידאו מאת פין רוס, מילים ולחן מאת אלאניס מוריסט וגלן באלארד, ניהול מוזיקלי מאת בריאן פרי, עיצוב סאונד מאת ג'ונת'ן דינס ותזמור מאת טום קיט.
עלילה > מערכה ראשונה

מרי ג'יין (MJ) הילי, היא אמא שכותבת את מכתב הראונד רובין המשפחתי השנתי. היא כותבת על קידומו של בעלה סטיב בעבודה, יצירות האומנות של בתה פרנקי, והקבלה המוקדמת של בנה ניק לאוניברסיטת הארוורד. MJ כותבת שהיא נקלעה לתאונת דרכים, אבל מחלימה בעזרת תרופות טבעיות. מה שהיא לא כותבת זה שסטיב מכור לפורנוגרפיה, פרנקי מתמזמזת עם החברה הכי טובה שלה, ג'ו, בזמן שהמכתב נכתב, וש- MJ מכורה למשככי כאבים מאז התאונה ("Right Through You").
MJ לוחצת על ניק להיות מושלם על מנת לשמור על תדמית המשפחה ("All I Really Want"). בבית הספר, פרנקי וג'ו דנות כיצד האימהות שלהן לא מבינות או מקבלות אותן: אמה של פרנקי שאינה מבטאת את עצמה לא מבינה אותה, ואמה של ג'ו לא מקבלת את היותה לסבית או את הביטוי המגדרי שלה ("Hand in My Pocket").
MJ מנסה לקבל תרופות מבית המרקחת; אבל הגלולות נגמרו. MJ עוברת את יומה מהסוף להתחלה, מתחילה בהשגת משככי הכאבים בסמטה, ביצוע הפעולות היומיומיות שלה, ומסיימת בכך שנגמרו לה הגלולות בתחילת היום ("Smiling").
ביום האחרון של פרנקי לפני חופשת החורף, היא מקריאה בשיעור אנגלית סיפור קצר שכתבה בסדנת כתיבה על מנת שהכיתה תעביר ביקורת. תלמידי הכיתה מבקרים אותה בגלל הדברים שהיא טוענת שהם אירוניים ביצירה שלה אבל הם לא ממש אירוניים, רק דברים רעים שקרו למישהו אחר. תלמיד חדש, פניקס, מגן על פרנקי ומעודד אותה לסיים ("Ironic"). בין השניים מתחילה משיכה רומנטית. לאחר השיעור, פניקס ופרנקי מחליטים ללכת למסיבה שתתקיים באותו ערב.
בבית, MJ וסטיב נקלעים לוויכוח. סטיב אומר שהוא רוצה לראות יועץ נישואין, MJ מסרבת ("So Unsexy"). ניק מנחם את MJ לאחר המריבה. MJ טוענת שניק הוא הדבר היחיד הנכון שעשתה אי פעם. ניק מהרהר בלחצים שאמו מפעילה עליו להיות מושלם ("Perfect").
פרנקי וניק הולכים למסיבה ("Lancer's Party (So Pure)"). פרנקי ופניקס מוצאים אחד את השנייה, עוזבים את המסיבה הצפופה על מנת לדבר לבד ודנים בחיי המשפחה הלא מושלמים שלהם. בינתיים ג'ו לא משתתפת במסיבה כי אמה הכריחה אותה ללכת לכנסייה. אמה של ג'ו נוזפת בה על כך שהיא לא מתלבשת בצורה מספיק נשית ("That I Would Be Good"). בבוקר המחרת, ג'ו מראה לפרנקי תמונות של בלה, חברתו של ניק, שמסתובבות ברחבי בית הספר. בתמונות רואים את בלה שיכורה, מעולפת, וחולצתה נמשכה מעליה במסיבה. התלמידים צוחקים על בלה וקוראים לה פרוצה. פרנקי וג'ו הולכות לביתה של בלה, למרות שהן בקושי מכירות אותה, כדי לבדוק מה מצבה. בלה חושפת שאנדרו, החבר הכי טוב של ניק, היה זה שצילם את התמונות ואנס אותה. פרנקי הולכת הביתה ומעירה את ניק כדי לנזוף בו שלא הלך למשטרה בעודו היחיד שראה עד כמה שיכורה הייתה בלה. ניק לא מתייחס לטענתה של בלה, באומרו שבלה הייתה דרמטית כרגיל. MJ שומעת את השיחה ומתעקשת שניק לא ילך למשטרה מכיוון שזה עלול להרוס לו את המוניטין. MJ מאשימה את בלה במה שקרה מכיוון שבחרה לשתות, אבל היא בבירור נסערת מהסיפור ("Wake Up").
MJ הולכת לכנסייה בפעם הראשונה מזה זמן רב כדי להתפלל על נישואיה הכושלים, מערכת היחסים הקשה עם פרנקי, וקבלת עזרה עם התמכרות שלה. לאחר מכן היא מהרהרת בזיכרון שלה שנאנסה בקולג', אבל מאשימה את עצמה ומרגישה שזו הייתה תוכניתו של אלוהים עבורה ("Forgiven").
עלילה > מערכה שנייה

סטיב ו-MJ הולכים לפגישה ראשונה עם יועץ נישואין, למרות חוסר רצונה של מרי ג'יין ("Not the Doctor"). בינתיים פרנקי ופניקס מבלים ביחד במגרש משחקים ובסופו של דבר מקיימים יחסי מין ("Head over Feet"). ג'ו נכנסת לבית הילי ללא הזמנה ("Your House") ונכנסת לחדר כאשר פרנקי ופניקס שוכבים. ג'ו מתעצבנת ויוצאת בסערה מהחדר. MJ וסטיב חוזרים הביתה מוקדם וג'ו מספרת להם שפרנקי ופניקס קיימו יחסי מין. פניקס עוזב במהירות ומשאיר את פרנקי לבד עם הוריה. MJ וסטיב נוזפים בה על כך שקיימה יחסי מין בגיל צעיר כל כך. פרנקי מזדהה בפני הוריה כביסקסואלית, וכועסת על הוריה על כך שהם לא רואים בעין יפה שקיימה יחסי המין בהסכמה אבל לא אכפת להם מהאונס שבלה עברה.
פרנקי בורחת לניו יורק. סטיב ו-MJ רבים על כך שסטיב לא היה נוכח בילדותה של פרנקי. פרנקי עולה לבדה על רכבת לניו יורק ("Unprodigal Daughter"). פרנקי מתקשרת לפניקס כשהיא הולכת לאיבוד בעיר. היא אומרת לו שהיא אוהבת אותו ושהוא צריך לבוא לקחת אותה. כשפניקס לא אומר 'אני אוהב אותך' בחזרה ושהוא אומר צריך להישאר בבית כדי לעזור לאחותו בגלל מצבה הרפואי, פרנקי כועסת ומרגישה שפניקס ניצל אותה ואת גופה.
התלמידים מרכלים על בלה וההאשמות שלה כנגד אנדרו. בלה מגיעה לבית הילי כדי לדבר עם ניק, אבל רק MJ נמצאת בבית. MJ מנסה לנחם את בלה בכך שהיא מספרת לה שגם היא נאנסה בקולג'. בלה שואלת את MJ מתי היא התחילה להרגיש טוב יותר אחרי האונס שעברה, אבל MJ לא עונה. בלה עוזבת ומבינה שההרגשה אולי לעולם לא תשתפר. ניק בא ל-MJ, ואומר לה שהוא נכנס לחדר כשאנדרו אנס את בלה מחוסרת ההכרה, אבל הוא לא עשה כלום והלך ("Predator"). ניק אומר שהוא רוצה ללכת למשטרה, אבל MJ אומרת שזה יהרוס את חייו ולא יעזור לחייה של בלה. ניק מאשים אותה בכך שהיא דואגת רק לעצמה ולמוניטין שלה, ולא לבלה. MJ מכה אותו.
ג'ו מגיעה לניו יורק כדי לאסוף את פרנקי לאחר שפרנקי התקשרה אליה מתוך ייאוש, אבודה וללא כסף. פרנקי מגלה מעט חרטה על ששכבה עם פניקס מכיוון שהיא לא חשבה שהיחסים שלה עם ג'ו היו בלעדיים. היא מספרת לג'ו שהיא מאוהבת בפניקס. ג'ו מסיימת את מערכת היחסים ביניהן ("You Oughta Know").
בבית, MJ נוטלת מנת יתר של גלולות. סטיב וניק מוצאים אותה מחוסרת הכרה ("Uninvited"). כשסטיב מגיע לבית החולים, הוא הרוס מהעובדה שלא ידע ש-MJ סובלת מהתמכרות ומבטיח לה שמעתה והלאה יהיה שם בשבילה ובשביל המשפחה ("Mary Jane"). כשניק מגיע לבית החולים, MJ אומר לו שהוא צריך ללכת למשטרה, אבל ניק אומר לה שכבר סיפר למשטרה על מה שקרה לבלה. בינתיים, תלמידים רבים משתתפים בעצרת שפרנקי ארגנה כדי שיעשה צדק לבלה. בלה כועסת על ניק מכיוון שאנשים האמינו לה רק ברגע שניק התייצב לצידה, וההצהרה שלה לבדה לא הספיקה ("No").
שנה חלפה, ו-MJ שוב פעם כותבת את מכתב הראונד רובין. היא כותבת על ההתקדמות במערכות היחסים והחיים שלהם. MJ אומרת לפרנקי שהיא רצתה שהיא תרגיש כמו כולם ושלא יתייחסו אליה אחרת בגלל הגזע שלה, אבל פרנקי אומרת לה שהיא לא הייתה רוצה להשתלב בין האנשים בעיר שלהם ("Thank U"). פרנקי מאתגרת את MJ לשלוח את מכתב הראונד רובין לכולם בדוא"ל, למרות הכנות בנוגע למנת היתר שלה וחוסר החיבה שלה מהתרבות בעיר שלהם.
MJ שולחת את המכתב, ומחליטה שזה יהיה מכתב הראונד רובין האחרון שלה. ג'ו ופרנקי מחדשות את החברות ביניהן, ולג'ו יש חברה חדשה. פרנקי ופניקס עכשיו רק חברים. נראה כי פרנקי ו-MJ, בלה וניק, ובלה ו-MJ השיבו את מערכות היחסים ביניהם על כנן ("You Learn").
הפקות > קיימברידג' (2018)

במאי 2017, הוכרז שהופעת הבכורה של Jagged Little Pill תתקיים בתיאטרון הרפרטוארי האמריקני בשנת 2018. במרץ 2018, הוכרז צוות השחקנים הראשי, שכולל את אליזבת' סטנלי בתפקיד מרי ג'יין, שון אלן קריל בתפקיד סטיב ודרק קלנה בתפקיד ניק, לורן פאטן בתפקיד ג'ו, סיליה רוז גודינג בתפקיד פרנקי, קת'רין גאלאגר בתפקיד בלה ואנטוניו קיפריאנו בתפקיד פניקס.
הפקת הבכורה העולמית של Jagged Little Pill רצה החל מה-5 במאי 2018 עד ה-15 ביולי 2018. ההפקה בוימה על ידי דיאן פאולוס. כל הכרטיסים אזלו ל-79 ההופעות של המחזמר, דבר שהפך את המחזמר למחזמר הרווחי והארוך ביותר שהוצג בתיאטרון הרפרטואר האמריקאי.